钦定古今图书集成/明伦汇编/宫闱典/第010卷 > 《国子监贺太皇太后正旦表》前人
## 钦定古今图书集成/明伦汇编/宫闱典/第010卷 > 《国子监贺太皇太后正旦表》前人

献岁发春，肇正孟陬之序；隆名备物，载斯《长乐》之仪。
嘉与外廷，肃称元会。钦惟殿下，道光内治，德配先朝。
尊极宫闱，诞举推崇之礼；庆流宗社，弥章拥佑之功。
履兹端辰，裒时多祉。臣等忝司教育，获预班联。绛阙
天开，恭展三朝之拜；瑶池日永，欢腾万岁之呼。